Diari Oficial de la Generalitat Valenciana


Sumari del DOGV 9374, del 04-07-2022 (2022/6210)

RESOLUCIÓ de 29 de juny de 2022, del sotssecretari de Presidència, per la qual es designen les persones integrants de l'òrgan tècnic de selecció per al desenvolupament i execució de les proves selectives per a la contractació de personal laboral fix de la Corporació Valenciana de Mitjans de Comunicació en llocs de treball de tècnic o tècnica de recursos humans (convocatòria CVMC 02/2021).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9374

Data del DOGV
:   04-07-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6210


Data del document
:   29-06-2022

Organisme emissor
:   Corporació Valenciana de Mitjans de Comunicació

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 29 de juny de 2022, del sotssecretari de Presidència, per la qual es designen les persones integrants de l'òrgan tècnic de selecció per al desenvolupament i execució de les proves selectives per a la contractació de personal laboral fix de la Corporació Valenciana de Mitjans de Comunicació en llocs de treball de tècnic o tècnica de recursos humans (convocatòria CVMC 02/2021). [2022/6210]  
  
Mitjançant la Resolució de 26 d'abril de 2021 (DOGV 9074, 03.05.2021), de la vicepresidenta i presidenta en funcions del Consell Rector de la Corporació Valenciana de Mitjans de Comunicació, es van fer públiques les bases de la convocatòria del procés selectiu per a la contractació de personal laboral fix de l'entitat en els llocs de treball de tècnic/a de recursos humans (convocatòria 02/2021), corresponent a l'oferta pública d'ocupació de la Corporació per al 2019.  
  
La base 7 d'aquesta convocatòria estableix que l'òrgan tècnic de selecció de la convocatòria, estarà compost per un/a president/a, un/a secretari/ària i dos vocals, així com els seus respectius suplents, designats per resolució de la sotssecretaria de Presidència de la Generalitat entre el personal de la Generalitat i el seu sector públic instrumental o d'altres administracions públiques que ocupen places els requisits de formació de les quals i funcions assignades siguen equivalents o similars a aquells establits per a les places objecte de la convocatòria. La mateixa base preveu que la relació nominal de les persones que integren l'òrgan tècnic de selecció serà publicada en el Diari Oficial de la Generalitat Valenciana, amb una antelació mínima d'un mes a la data de començament de les proves, una vegada hagen sigut publicades les llistes provisionals de persones admeses i excloses.  
Per tot això, resolc:  
  
Únic  
Designar les persones que tot seguit s'enumeren com a membres de l'òrgan tècnic de selecció de la convocatòria del procés selectiu per a la contractació de personal laboral fix de la Corporació Valenciana de Mitjans de Comunicació en llocs de treball de tècnic/a de recursos humans (convocatòria 02/2021), corresponent a l'oferta pública d'ocupació de la Corporació per a 2019.  
Titulars  
Presidenta: Asunción Cabedo Llorens (Corts Valencianes)  
Secretària: Ana Pérez Marí (CVMC)  
Vocal 1: Fernando Salom Herrero (Ajuntament de Torrent)  
Vocal 2: Cristina Tolosa Leal (Ciutat de les Arts i les Ciències)  
Suplents:  
Presidenta: Carmela Cots Soler (Labora)  
Secretari: Rafael Armando Aguilar Agustín (CVMC)  
Vocal 1: Estrella Garcia Ferrer (Conselleria de Participació, Transparència, Cooperació i Qualitat Democràtica)  
Vocal 2: José Antonio González Redondo (Ferrocarrils de la Generalitat Valenciana)  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8.3, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar, potestativament, recurs de reposició o bé plantejar directament recurs contenciós administratiu, tenint en compte els terminis i davant els òrgans que s'indiquen a continuació:  
a) El recurs de reposició ha d'interposar-se davant l'òrgan que va dictar l'acte en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu ha de plantejar-se davant el jutjat contenciós administratiu de València, en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
Les citacions en els recursos contenciosos administratius que se substancien contra la resolució present es realitzaran mitjançant la inserció del corresponent edicte en el Diari Oficial de la Generalitat Valenciana.  
  
València, 29 de juny de 2022.- El sotssecretari de la Presidència de la Generalitat: Emili Josep Sampio Morales.